LIETUVOS RESPUBLIKOS KULTŪROS MINISTRO

Į S A K Y M A S

DĖL tarnybinių lengvųjų automobilių

2010 m. liepos 22 d. Nr. ĮV-405

Vilnius

Vadovaudamasis Lietuvos Respublikos Vyriausybės 1998 m. lapkričio 17 d. nutarimu Nr. 1341 „Dėl tarnybinių lengvųjų automobilių biudžetinėse įstaigose“ (Žin., 1998, Nr. 103-2838; 2009, Nr. 69-2796):

1. N u s t a t a u, kad:

1.1. Kultūros paveldo departamentas prie Kultūros ministerijos nekilnojamojo kultūros paveldo apsaugos funkcijoms vykdyti gali turėti ne daugiau kaip 14 tarnybinių lengvųjų automobilių;

1.2. Lietuvos liaudies kultūros centras, Valstybinio Kernavės kultūrinio rezervato direkcija, Lietuvos liaudies buities muziejus, Maironio lietuvių literatūros muziejus, Šiaulių „Aušros“ muziejus, Lietuvos jūrų muziejus, Trakų istorijos muziejus, Klaipėdos valstybinis muzikinis teatras, Kauno valstybinis muzikinis teatras, Klaipėdos dramos teatras, Lietuvos nacionalinis dramos teatras, Lietuvos dailės muziejus, Lietuvos nacionalinė filharmonija, Vilniaus apskrities Adomo Mickevičiaus viešoji biblioteka, Klaipėdos apskrities Ievos Simonaitytės viešoji biblioteka, Panevėžio apskrities Petkevičiūtės-Bitės viešoji biblioteka, Kauno apskrities viešoji biblioteka, Šiaulių apskrities Povilo Višinskio viešoji biblioteka, Lietuvos valstybinis simfoninis orkestras jų funkcijoms vykdyti gali turėti ne daugiau kaip 2 tarnybinius lengvuosius automobilius;

1.3. Lietuvos aklųjų biblioteka jos funkcijoms vykdyti gali turėti ne daugiau kaip 6 tarnybinius lengvuosius automobilius;

1.4. Trakų istorinio nacionalinio parko direkcija, Lietuvos nacionalinis operos ir baleto teatras, Lietuvos nacionalinė Martyno Mažvydo biblioteka jų funkcijoms vykdyti gali turėti ne daugiau kaip 3 tarnybinius lengvuosius automobilius;

1.5. kitos Kultūros ministerijai pavaldžios arba jos valdymo sričiai priskirtos kultūros įstaigos gali turėti ne daugiau kaip 1 tarnybinį lengvąjį automobilį;

1.6. tarnybiniai lengvieji automobiliai gali būti naudojami tik tarnybos reikmėms.

2. T v i r t i n u Kultūros ministerijai pavaldžių arba jos valdymo sričiai priskirtų kultūros įstaigų išlaidų tarnybiniams lengviesiems automobiliams išlaikyti, nuomotis arba nuomotis pagal veiklos nuomos sutartį dydį – iki 3 procentų asignavimų darbo užmokesčiui.

3. Į p a r e i g o j u Kultūros ministerijai pavaldžių arba jos valdymo sričiai priskirtų kultūros įstaigų vadovus:

3.1. patvirtinti, suderinus su Kultūros ministerija, savo įstaigos lengvųjų tarnybinių automobilių naudojimo taisykles pagal Pavyzdines tarnybinių lengvųjų automobilių naudojimo biudžetinėse įstaigose taisykles, patvirtintas Lietuvos Respublikos Vyriausybės 2009 m. gegužės 27 d. nutarimu Nr. 543 (Žin., 2009, Nr. 69-2794);

3.2. įstaigų tarnybinius lengvuosius automobilius žymėti specialiu išsiskiriančiu žymeniu, kuriame būtų nurodytas įstaigos pavadinimas;

3.3. įstaigos interneto svetainėje skelbti informaciją apie visus turimus tarnybinius lengvuosius automobilius ir nurodyti jų skaičių, kiekvieno automobilio markę ir valstybinius numerius, jo priskyrimą atitinkamiems struktūriniams padaliniams, darbuotojams ar valstybės tarnautojams, tarnybinių lengvųjų automobilių naudojimo taisykles, asmens, atsakingo už tarnybinio transporto naudojimo kontrolę, telefoną ir elektroninio pašto adresą;

3.4. Nustatyti, suderinus su Kultūros ministerija, pavaldžioms įstaigoms tarnybinių lengvųjų automobilių skaičių.

4. P r i p a ž į s t u netekusiais galios:

4.1. Lietuvos Respublikos kultūros ministro 2009 m. liepos 1 d. įsakymą Nr. ĮV-342 „Dėl tarnybinių lengvųjų automobilių“ (Žin., 2009, Nr. 83-3462);

4.2. Lietuvos Respublikos kultūros ministro 2009 m. rugsėjo 22 d. įsakymą Nr. ĮV-501 „Dėl Lietuvos Respublikos kultūros ministro 2009 m. liepos 1 d. įsakymo Nr. ĮV-342 „Dėl tarnybinių lengvųjų automobilių“ papildymo“ (Žin., 2009, Nr. 115-4898);

4.3. Lietuvos Respublikos kultūros ministro 2009 m. spalio 30 d. įsakymą Nr. ĮV-595‚ „Dėl Lietuvos Respublikos kultūros ministro 2009 m. liepos 1 d. įsakymo Nr. ĮV-342 „Dėl tarnybinių lengvųjų automobilių“ pakeitimo“ (Žin., 2009, Nr. 133-5810).

Kultūros ministras	Arūnas Gelūnas